Utendørs vant hun høydehopp, 80 meter hekk, kule og spydkast i J15-klassen ved Veidekkelekene 2015, og hun vant 80 meter hekk, høydehopp, lengde, kulestøt og spydkast ved KM. Ved junior-NM i friidrett 2015 stilte hun i klassen KJ19, og kom der på 7.-plass i spyd og 10.-plass i kule. Hun kom på 10.-plass i sin gruppe i lengdehopp, og nådde ikke finalen, og på 200 meter kom hun på 7.-plass i sitt innledningsheat, og nådde heller ikke der finalen. I midtnorsk mesterskap vant hun 80 meter hekk, kulestøt, lengdesprang og høydehopp, og fikk sølv på 100 meter.